|  |  |  |  |  |
| --- | --- | --- | --- | --- |
| ԱՄՓՈՓԱԹԵՐԹ  «ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՍՊՈՐՏԻ ԵՎ ԵՐԻՏԱՍԱՐԴՈՒԹՅԱՆ ՀԱՐՑԵՐԻ ՆԱԽԱՐԱՐՈՒԹՅԱՆ ԵՆԹԱԿԱՅՈՒԹՅԱՆ «ՄԱՐԶԱՁԵՎԵՐԻ ԶԱՐԳԱՑՄԱՆ ՀԱՆՐԱՊԵՏԱԿԱՆ ՀԱՄԱԼԻՐ ԿԵՆՏՐՈՆ» ՊԵՏԱԿԱՆ ՈՉ ԱՌԵՎՏՐԱՅԻՆ ԿԱԶՄԱԿԵՐՊՈՒԹՅՈՒՆԸ ՎԵՐԱԿԱԶՄԱՎՈՐՄԱՆ ՁԵՎՈՎ ՎԵՐԱԿԱԶՄԱԿԵՐՊԵԼՈՒ ՄԱՍԻՆ»  ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԿԱՊԱԿՑՈՒԹՅԱՄԲ  ԱՌԱՐԿՈՒԹՅՈՒՆՆԵՐԻ ԵՎ ԱՌԱՋԱՐԿՈՒԹՅՈՒՆՆԵՐԻ | | | | |
| *հ/հ* | *Առաջարկության հեղինակը, գրության ամսաթիվը, գրության համարը* | *Առաջարկության բովանդակությունը* | *Եզրակացություն* | *Կատարված փոփոխությունը* |
| *1* | *2* | *3* | *4* | *5* |
| 1. | ՀՀ ֆինանսների նախարարություն    05.09.2018 թ.  № 01/3-3/16033-18  գրություն | ՀՀ սպորտի և երիտասարդության հարցերի նախարարության կողմից ներ­կայացված՝ «Հայաստանի Հանրապետության սպորտի և երիտասարդության հարցերի նախարարու­թյան ենթակայության «Մարզաձևերի զարգացման հանրապետական համալիր կենտրոն» պետական ոչ առևտրային կազմակերպությունը հարյուր տոկոս պետական մասնակցու­թյամբ փակ բաժնետիրական ընկերության վերակազմակերպելու մասին» ՀՀ կառավարու­թյան որոշման նա­խագծի (այ­սուհետ՝ Նախագիծ) վերաբերյալ հայտնում ենք հետևյալը.  «Մարզաձևերի զարգացման հանրա­պե­տական համալիր կենտրոն» պետական ոչ առևտ­րա­յին կազմակերպությունը (այ­սուհետ՝ ՊՈԱԿ) ստեղծվել է ՀՀ կառավա­րության 2017թ. դեկ­տեմ­բերի 28-ի N1736-Ն որոշմամբ, որով սահմանվել են ՊՈԱԿ-ի գործունեության հիմնա­կան նպատակը և առարկան, ձեռնարկա­տիրական գործունեության թույլատրելի տեսակները: Այս առումով, հասկանալի չէ, թե որն է Նախա­գծի նպատակը, և ինչու է առաջարկվում ՊՈԱԿ-ը վերա­կազ­մա­կերպել հարյուր տոկոս պետա­կան մաս­նակցու­թյամբ փակ բաժնետի­րա­կան ընկերության (այ­սուհետ՝ ՓԲԸ) կազմակեր­պական-իրավական ձևի առևտրային կազ­­­մակերպության: Նախագծին կից ներկայացված տեղեկանքում ևս բավարար չափով հիմ­նավորված չէ նախագծի ընդունման անհրաժեշտությունը, բացառու­թյամբ ՀՀ առաջին փոխվարչապետի համապատասխան հանձնարարականի վկայակոչման: Ըստ այդմ, պարզ չէ նաև, թե ինչպիսի նպաստավոր հնարավորություն կընձեռվի ՓԲԸ-ի կազմակերպական-իրավական ձևով կազ­մակերպության գործունեությունն ավելի օպտիմալ պայ­մաննե­րով իրա­կանաց­նելու հարցում, որ առկա չի եղել մինչև օրս ՊՈԱԿ-ի կար­գավի­ճա­կում իրա­կա­նացված գործու­նեության ընթացքում: Ինչ վերաբերում է Նախա­գծին, ապա հայտնում ենք հետևյալը.   1. Նախագծի նախաբանում անհրաժեշտ է հղում կատարել նաև «Բաժնետիրական ընկերությունների մա­սին» ՀՀ օրենքին 9-րդ հոդվածին: 2. Նախագծի վերնագրում և ամբողջ տեքստում անհրաժեշտ է «վերակազմակերպել» բառի բոլոր հոլովաձևերից առաջ լրացնել «վերակազմավորման ձևով» բառերը (հիմք՝ ՀՀ քաղաքացիական օրենսգրքի 64-րդ հոդվածի 5-րդ մաս): 3. ՀՀ քաղաքացիական օրենսգրքի 64-րդ հոդվածի 5-րդ մասի համաձայն՝ մեկ տեսակի իրավաբանական անձը մեկ այլ տեսակի իրավաբանական անձի վերակազմավորվելու դեպ­քում (կազմակերպական-իրավական ձևի փոփոխում) նոր առաջացած իրավաբանական անձին են անցնում վերակազմավորված իրավաբանական անձի իրավունքները և պարտա­կա­­նությունները` փոխանցման ակտին համապատասխան: 4. Նախագծով անհրաժեշտ է նախատեսել դրույթ, որով կսահմանվի վերակազմակերպ­ված իրավաբանական անձի գույքի և պարտատերերին ու պարտապաններին վերաբերող բոլոր պարտավորությունների իրավահաջորդությունը` ներառյալ վիճարկվող պարտա­վորու­թյունների մասով: Փոխանցման ակտը և բաժանիչ հաշվեկշիռը հաստատում են վերակազ­մա­կերպման մասին որոշում ընդունած իրավաբանական անձի հիմնադիրները (մասնակից­ները) կամ կանոնադրությամբ դրա համար լիազորված իրավաբանական անձի մարմինը, և կանոնադրության հետ միասին ներկայացվում են նոր առաջացած իրավաբանական ան­ձի գրանցելու կամ գոյություն ունեցող իրավաբանական անձի կանոնադրություն­ում փոփոխու­թյուններ կատարելու համար: 5. Վերոնշյալ դրույթների ամրագրումից հետո անհրաժեշտ է Նախագծով նախատեսել նաև ստեղծվող ընկերության կանոնադրական կապիտալի չափը, ինչպես նաև՝ թե ինչ միջոցների հաշվին են իրականացվելու կազմակերպության կանոնադրության փոփոխու­թյան և պետական գրանցման հետ կապված ծախսերը: Այդ կապակցությամբ առաջարկում ենք Նախագծի 3-րդ կետում «աշխատանքները» բառից հետո լրացնել «՝ դրա հետ կապված ծախսերը կատարելով կազմակերպության միջոցների հաշվին» բառերը: 6. Նախագծի 4-րդ կետով նախատեսվում է, որ սույն որոշումն ուժի մեջ է մտնում պաշ­տոնական հրապարակմանը հաջորդող օրվանից: Անհրաժեշտ է Նախագծի նշված կետը համապատասխանեցնել «Նորմատիվ իրավական ակտերի մասին» ՀՀ օրենքի 23-րդ հոդ­վածի 6-րդ մասի պահանջին, որի համաձայն՝ անհատական իրավական ակտն ուժի մեջ է մտնում այդ ակտի ընդունման մասին այն անձանց առձեռն կամ օրենքով սահմանված այլ կարգով պատշաճ իրազեկելու օրվան հաջորդող օրվանից, որոնց ուղղված է ակտը, եթե օրենքով այլ կարգ սահմանված չէ:   Ելնելով վերոգրյալից՝ հայտնում ենք, որ եթե Նախագծի ընդունման վերջնական նպա­տակը ՊՈԱԿ-ը ՓԲԸ-ի վերակազմակերպելն է, ապա սկզբունքային առարկություններ չունենք: Դրա հետ մեկտեղ, առաջարկում ենք Նախագիծը լրամշակել՝ հաշվի առնելով վերը ներկայացված նկատառումները: | Ընդունվել է։  Ընդունվել է։  Ընդունվել է։  Ընդունվել է։  Ընդունվել է։  Ընդունվել է։ | Կատարվել է համապատասխան լրացում։  Կատարվել են համապատասխան լրացումներ։  Կատարվել է համապատասխան լրացում (նախագծի 2-րդ կետի 1-ին ենթակետ)։  Կատարվել են համապատասխան փոփոխություններ։  Կատարվել է համապատասխան լրացում (նախագծի 2-րդ կետի 2-րդ ենթակետ)։  Սույն կետը հանվել է՝ համաձայն ՀՀ արդարադատու–թյան նախարարության առաջարկի։ |
| 2. | ՀՀ արդարադատության նախարարություն    26.09.2018 թ.  № 01/14/623412-18 գրություն | «Հայաստանի Հանրապետության սպորտի և երիտասարդության հարցերի նախարարության ենթակայության «Մարզաձևերի զարգացման հանրապետական համալիր կենտրոն» պետական ոչ առևտրային կազմակերպությունը վերակազմավորման ձևով վերակազմակերպելու մասին» Հայաստանի Հանրապետության կառավարության որոշման նախագծի վերաբերյալ Հայաստանի Հանրապետության արդարադատության նախարարության պետական փորձագիտական եզրակացությունը  1. Նախագծի անվանման մեջ «Ն» տառն անհրաժեշտ է փոխարինել «Ա» տառով, քանի որ հիշյալ որոշման նախագիծն իր բնույթով անհատական է՝ համաձայն «Նորմատիվ իրավական ակտերի մասին» Հայաստանի Հանրապետության օրենքի 2-րդ հոդվածի 1-ին մասի 5-րդ կետի պահանջների, մասնավորապես՝ **անհատական իրավական ակտ է հանդիսանում** նորմատիվ իրավական ակտի հիման վրա և դրան համապատասխան ընդունված գրավոր իրավական ակտը, որը սահմանում է վարքագծի կանոն կամ առաջացնում է փաստական հետևանքներ և վերաբերում է միայն դրանում անհատապես նշված անձի կամ անձանց:  2. Նախագծի 4-րդ կետն անհրաժեշտ է հանել, քանի որ հիշյալ կետով նախատեսված հարաբերություններն արդեն իսկ կանոնակարգված են «Բաժնետիրական ընկերությունների մասին» Հայաստանի Հանրապետության օրենքով: Հիշյալ դիտողությունը բխում է նաև «Նորմատիվ իրավական ակտերի մասին» Հայաստանի Հանրապետության օրենքի 13-րդ հոդվածի 8-րդ մասի պահանջներից, մասնավորապես՝ նորմատիվ իրավական ակտերում բացառվում են իրավական նորմերի անհիմն կրկնությունները և ներքին հակասությունները:  3. Նախագծի 5-րդ կետի 1-ին ենթակետի «ա» կետում «փոխանցման ակտը» բառերից առաջ անհրաժեշտ է լրացնել «վերակազմավորման կարգը և պայմանները,» բառերը, իսկ «գ» կետում «կանոնադրական կապիտալի չափը» բառերից առաջ լրացնել «բաժնետոմսերի տեղաբաշխման արդյունքները,» բառերը:  4. Նախագծի 5-րդ կետի 2-րդ ենթակետի «ա» կետից անհրաժեշտ է հանել «կանոնադրության» բառը՝ համաձայն «Իրավաբանական անձանց պետական գրանցման, իրավաբանական անձանց առանձնացված ստորաբաժանումների, հիմնարկների և անհատ ձեռնարկատերերի պետական հաշվառման մասին» Հայաստանի Հանրապետության օրենքի 44-րդ հոդվածի 5-րդ մասի 1-ին կետի ա/ ենթակետի պահանջների, մասնավորապես՝ **Վերակազմավորման դեպքում`** վերակազմավորվող իրավաբանական անձը ներկայացնում է` դիմում, որում պետք է նշվեն վերակազմավորվող իրավաբանական անձի պետական գրանցման համարը և անվանումը:  5. Նախագծի 6-րդ կետն անհրաժեշտ է հանել՝ հաշվի առնելով «Նորմատիվ իրավական ակտերի մասին» Հայաստանի Հանրապետության օրենքի 23-րդ հոդվածի 6-րդ մասի պահանջները, մասնավորապես՝ անհատական իրավական ակտն ուժի մեջ է մտնում այդ ակտի ընդունման մասին այն անձանց առձեռն կամ օրենքով սահմանված այլ կարգով պատշաճ իրազեկելու օրվան հաջորդող օրվանից, որոնց ուղղված է ակտը, եթե օրենքով այլ կարգ սահմանված չէ:  6. Միաժամանակ գտնում ենք, որ նախագծով անհրաժեշտ է սահմանել ստեղծվող ընկերությանը սեփականության կամ օգտագործման իրավունքով տրամադրվող գույքի կազմը և ընկերության բաժնետոմսերի դիմաց վճարման միջոցը: | Բոլոր կետերն ընդունվել են։ | Կատարվել են համապատասխան փոփոխություններ և լրացումներ։ |
| 3. | ՀՀ տնտեսական զարգացման և ներդրումների նախարարություն    07.11.2018 թ.  № 01/9097-18  գրություն | Հայտնում եմ, որ «Հայաստանի Հանրապետության սպորտի և երիտասարդության հարցերի նախարարության ենթակայության «Մարզաձևերի զարգացման հանրապետական համալիր կենտրոն» պետական ոչ առևտրային կազմակերպությունը վերակազմավորման ձևով վերակազմակերպելու մասին» ՀՀ կառավարության որոշման նախագծի վերաբերյալ առարկություններ չկան:  Միաժամանակ առաջարկում եմ նախագծի նախաբանում հղում կատարել նաև ՀՀ քաղաքացիական օրենսգրքի 64-րդ հոդվածի 5-րդ մասին։ | Ընդունվել է։ | Կատարվել է համապատասխան լրացում։ |
| 4. | ՀՀ արդարադատության նախարարություն    07.12.2018 թ.  № 01/14/629930-18 գրություն | ԿԱՐԾԻՔ  «Հայաստանի Հանրապետության սպորտի և երիտասարդության հարցերի նախարարության ենթակայության «Մարզաձևերի զարգացման հանրապետական համալիր կենտրոն» պետական ոչ առևտրային կազմակերպությունը վերակազմավորման ձևով վերակազմակերպելու մասին» Հայաստանի Հանրապետության կառավարության որոշման լրամշակված նախագծի վերաբերյալ  1. Նախագծի 3-րդ կետն անհրաժեշտ լրացնել նոր պարբերությամբ հետևյալ բովանդակությամբ. «Ընկերությանը սեփականության իրավունքով փոխանցվում են կազմակերպության սեփականությունը հանդիսացող գույքը»:  2. Նախագծի 4-րդ կետն անհրաժեշտ է շարադրել հետևյալ խմբագրությամբ. «Ընկերությանը փոխանցված գույքի հաշվին ձևավորված պետական սեփականություն հանդիսացող 100 տոկոս բաժնետոմսերի փաթեթի կառավարման լիազորությունը վերապահել Հայաստանի Հանրապետության սպորտի և երիտասարդության հարցերի նախարարությանը»:  3. Նախագծի 5-րդ կետն անհրաժեշտ է լրացնել նոր 2-րդ ենթակետով՝ հետևյալ բովանդակությամբ. «2) ձևավորել ընկերության գործադիր մարմին և վերստուգող հանձնաժողով (վերստուգող)»:  Այդ առումով նախագծի 5-րդ կետի «2) » ենթակետը համապատասխանաբար ձևակերպել որպես «3) » ենթակետ: | Բոլոր կետերն ընդունվել են։ | Կատարվել են համապատասխան փոփոխություններ և լրացումներ։ |
| 5. | ՀՀ ֆինանսների նախարարություն    10.12.2018 թ.  № 01/3-3/22773-18  գրություն | Ձեր կողմից ներկայացված՝ Հայաստանի Հանրապետության սպորտի և երիտասարդու­թյան հարցերի նախարարու­թյան ենթակայության Մարզաձևերի զարգացման հանրապե­տական համալիր կենտրոն պետական ոչ առևտրային կազմակերպությունը վերակազմա­վորման ձևով վերակազմակերպելու մասին ՀՀ կառավարության որոշման նախագծի լրամշակված տարբերակի վերաբերյալ հայտնում ենք, որ առաջարկություններ չունենք: | Ընդունվել է ի գիտություն: |  |
| 6. | ՀՀ վարչապետի աշխատակազմի  իրավաբանական վարչության եզրակացություն  16.01.2019 թ.  հանձնարարական | Նախագծի վերաբերյալ հայտնում ենք՝   1. Որոշման նախագծի հիմնավորումը չի համապատասխանում ՀՀ կառավարության 2018 թվականի հունիսի 8-ի N 667-Լ որոշմամբ հաստատված Հայաստանի Հանրապետության կառավարության աշխատակարգի 16-րդ կետի պահանջներին։ Բացի այդ, որոշման նախագծի ընդունումը բավարար չափով հիմնավորված չէ, նախագծի հիմնավորումից պարզ չի դառնում կազմակերպության վերակազմակերպման անհրաժեշտությունը՝ հաշվի առնելով նաև սույն ոլորտում կառավարության քաղաքականության ներկայիս ուղղությունները: 2. Որոշման նախագծի 3-րդ կետում պարզ չէ, թե այդ կետում նշված գույքն ինչ իրավունքով է պատկանում տվյալ կազմակերպությանը, ինչպես նաև համաձայն ՀՀ կառավարության 2011 թվականի փետրվարի 17-ի N 304-Ն որոշման հավելվածի 3-րդ կետի 6-րդ ենթակետի և 6.4-րդ կետի՝ անշարժ գույքն անհատույց օգտագործման իրավունքով տրամադրվում է համապատասխան կազմակերպություններին, եթե կազմակերպության կողմից ներկայացվել է անշարժ գույքի բարելավմանն ուղղված ներդրումային ծրագիր, որը պարունակում է առաջարկվող ներդրումների (ներառյալ՝ անշարժ գույքի վերանորոգման, շարժական գույքով և սարքավորումներով հագեցման, օգտագործման նպատակների վերաբերյալ) նկարագրությունը, ծավալը (Հայաստանի Հանրապետության դրամով արտահայտված) ու ակնկալվող արդյունքները։ Միաժամանակ հարկ է նշել, որ գույքը չի կարող ամրացվել փակ բաժնետիրական ընկերությանը։ ՀՀ քաղաքացիական օրենսգրքի 685-րդ հոդվածին համապատասխան պայմանագրի հիման վրա այն կարող է հանձնվել անհատույց օգտագործման։ | Ընդունվել է:  Ընդունվել է մասնակիորեն:  Որոշման նախագծի  3-րդ կետում նշված գույքը ՀՀ կառավա­րության 2017 թ. դեկ­տեմ­բերի 28-ի  № 1736-Ն որոշմամբ ՀՀ կառավարությանն առընթեր պետական եկամուտների կոմիտեի «Ուսումնական կենտրոն» ՊՈԱԿ-ից հետ է վերցվել և անհատույց, անժամկետ իրավունքով ամրացվել է «Մարզաձևերի զարգացման հանրապետական համալիր կենտրոն» ՊՈԱԿ-ին: | Նախագծի ընդունման հիմնավորման մեջ կատարվել են լրացումներ:  Կատարվել է փոփոխություն: |